สายการบินบางกอก แอร์เวย์ส เตรียมเปิดให้บริการเส้นทางบินภายในประเทศเพิ่มเติมอีก 4 เส้นทาง ในวันที่ 1 มิถุนายนนี้
สายการบินบางกอก แอร์เวย์ส เตรียมเปิดให้บริการเส้นทางบินภายในประเทศเพิ่มเติมอีก 4 เส้นทาง ในวันที่ 1 มิถุนายนนี้บริษัท การบินกรุงเทพ จำกัด (มหาชน) หรือสายการบินบางกอก แอร์เวย์ส แจ้ง ตั้งแต่วันที่ 1 1 มิถุนายน 2563 เป็นต้นไป สายการบิน มีความพร้อมเปิดให้บริการผู้โดยสารภายในประเทศอีก 4 เส้นทางได้แก่ เส้นทาง ไป-กลับ กรุงเทพฯ-สุโขทัย วันละ 1 เที่ยวบิน เส้นทาง ไป-กลับ กรุงเทพฯ-ลำปาง วันละ 1 เที่ยวบิน เส้นทาง ไป-กลับ กรุงเทพฯ-เชียงใหม่ วันละ 2 เที่ยวบิน เส้นทาง ไป-กลับ กรุงเทพฯ-ภูเก็ต วันละ 2 เที่ยวบิน นอกจากนี้ ตั้งแต่วันที่ 15 พฤษภาคมเป็นต้นมา สายการบินบางกอกแอร์เวย์ส ยังได้เพิ่มความถี่ของเที่ยวบินในเส้นทาง ไป-กลับ กรุงเทพฯ-สมุย จากวันละ 2 เที่ยวบิน เป็นวันละ 4 เที่ยวบิน โดยทุกเส้นทางจะให้บริการด้วยเครื่องบินแบบ ATR 72-600 เพื่อรองรับผู้โดยสารที่มีความจำเป็นต้องเดินทาง ด้วยการบริการภายใต้มาตรฐานความปลอดภัยและสุขอนามัย มีการรักษาระยะห่าง (Social Distancing) ตามที่กระทรวงสาธารณสุขเเละสำนักงานการบินพลเรือนแห่งประเทศไทยกำหนดอย่างเคร่งครัด โดยสายการบินจัดที่นั่งให้กับผู้โดยสารโดยเว้นระยะห่างอย่างปลอดภัย งดให้บริการอาหารเครื่องดื่มบนเที่ยวบิน และไม่อนุญาตให้นำอาหารและเครื่องดื่มมารับประทานระหว่างเที่ยวบิน พนักงานต้อนรับบนเครื่องบินจะสวมหน้ากากอนามัยและถุงมือในขณะปฏิบัติงาน ทั้งนี้ผู้โดยสารทุกคนจะต้องจัดเตรียมหน้ากากอนามัยสำหรับตัวท่านและสวมใส่ตลอดเวลาที่อยู่บนเที่ยวบิน